**Referat ekstraordinær generalforsamling 2018 i Paaruphave grundejerforening.**

Onsdag d.18-4 kl.20.00 i garagen på Ydunsæble Have 11.

1: Velkomst ved formanden. Takker for det fremmødte til ekstraordinær generalforsamling. 10 grundejere er mødt.

2: Behandling af forslag 1: Formanden informerer de fremmødte om forslaget:

**Forslag til ny §13 i vedtægterne, således at eksisterende §13 rykkes til §14. Forslag**

**fremkommer som konsekvens af skærpede krav fra bankforbindelse.**

§ 13. Tegningsregler og hæftelse Stk. 1. Foreningen tegnes udadtil ved underskrift af formanden og mindst et yderligere bestyrelsesmedlem i forening. Ved optagelse af lån tegnes foreningen af den samlede bestyrelse. Stk. 2. Kassereren står for varetagelse af foreningens formue, herunder indkassering af kontingent. Betalinger via foreningens konti kræver godkendelse af kassereren til lige med andet bestyrelsesmedlem. Formanden har samme rettigheder som kassereren, som back up i fald kassereren er indisponibel. Stk. 3. Der påhviler ikke foreningens medlemmer nogen personlig hæftelse for de forpligtelser, der påhviler foreningen.

**Forslaget bliver enstemmigt vedtaget**

Behandling af forslag 2: Formanden informerer de fremmødte om forslaget:

**Tilføjelse til vedtægternes §12**

Revisorer og revisorsuppleant vælges for 2 år ad gangen. Revisorer er ikke på valg samme år. Revisorsuppleant vælges for en 2 årig periode.

**Forslaget bliver enstemmigt vedtaget**

3: Begge forslag vedtages. Bestyrelsen vil derfor indsende begge forslag til Odense Kommune mhp. ansøgning om vedtægtsændring.